एनसीवीटी का 4-5 दिन में मिलेगा परिणाम
आईटीआई की एससीवीटी के बाद एनसीवीटी भी ऑनलाइन
भास्कर संवाददाता| रतलाम
आईटीआई की एनसीवीटी परीक्षा ऑनलाइन होगी। शुरुआत फस्ट सेमेस्टर से हो रही है। जिले की 13 आईटीआई में फर्स्ट सेमेस्टर के 2000 से ज्यादा स्टूडेंट है। उनका रिजल्ट परीक्षा समाप्त होने के चार दिन बाद ही आ जाएगा।
आईटीआई के प्राचार्य यू. पी. अहिरवार ने बताया अब तक लिखित में परीक्षा होती थी। इसके परिणाम आमतौर पर दो माह बाद आते थे। ऑनलाइन परीक्षा होने से यह समय घटकर चार-पांच दिन ही रह जाएगा। पिछले साल एससीवीटी (स्टेट कौंसिल फार वोकेशनल ट्रेनिंग) की परीक्षा ऑनलाइन हुई थी। इस बार एनसीवीटी (नेशनल कौंसिल फार वोकेशनल ट्रेनिंग) की परीक्षा ऑनलाइन होगी। पहला मौका होगा है एनसीवीटी परीक्षा होगी। 21 जनवरी से प्रैक्टिकल होंगे जो 2 फरवरी तक चलेंगे। 10 फरवरी से अलग-अलग केंद्रों पर ऑनलाइन परीक्षा शुरू होगी। मिल्लतनगर स्थित साईं आईटीआई के संचालक संदीप सिंह चौहान ने बताया ऑनलाइन परीक्षा शुरू होने से सबसे ज्यादा फायदा स्टूडेंट का ही है। उन्हें रिजल्ट के लिए परेशान नहीं होना पड़ेगा और परीक्षा के बाद ही रिजल्ट आ जाएगा। प्राचार्य अहिरवार ने बताया फर्स्ट सेमेस्टर छोड़कर पुराने बच्चों की परीक्षा पुराने पैटर्न पर होगी।
hin_Deva hin_Deva san_Deva hin_Deva hin_Deva